ବିଶ୍ୱ ସ୍ନୁକର ଚାମ୍ପିୟନ୍ଶିପ୍ଃ ଆଡ୍ଭାନୀଙ୍କ ପଦକ ନିଶ୍ଚିତ\nଦୋହା, ୨୭।୧୧(ପି.ଟି.)- ଏଠାରେ ଚାଲିଥିବା ବିଶ୍ୱ ସ୍ନୁକର ଚାମ୍ପିୟନ୍ଶିପ୍ରେ ପଦକ ନିଶ୍ଚ\nବିଶ୍ୱ ସ୍ନୁକର ଚାମ୍ପିୟନ୍ଶିପ୍ଃ ଆଡ୍ଭାନୀଙ୍କ ପଦକ ନିଶ୍ଚିତ\t November 27th, 00:00 AM November 27th, 00:00 AM\nଦୋହା, ୨୭।୧୧(ପି.ଟି.)- ଏଠାରେ ଚାଲିଥିବା ବିଶ୍ୱ ସ୍ନୁକର ଚାମ୍ପିୟନ୍ଶିପ୍ରେ ପଦକ ନିଶ୍ଚିତ କରିଛନ୍ତି ଭାରତର ଟପ କୁଇଷ୍ଟ ପଙ୍କଜ ଆଡ୍ଭାନୀ। ୧୭ ଥର ବିଶ୍ୱ ଚାମ୍ପିୟନ୍ ଆଡ୍ଭାନୀ ଟୁର୍ନାମେଣ୍ଟର ସେମିଫାଇନାଲରେ ପ୍ରବେଶ କରି ପଦକ ସୁନିଶ୍ଚିତ କରିଛନ୍ତି। ଏଥିସହ ଦୋହାଠାରେ ଚଳିତ ମାସରେ ଅନୁଷ୍ଠିତ ସମସ୍ତ ବିଭିନ୍ନ ଫମାର୍ଟର ବିଶ୍ୱ ଚାମ୍ପିୟନ୍ଶିପ୍ରେ ପଦକ ଜିତିବାର କାରନାମ କରି ଦେଖାଇଛନ୍ତି। ବିଶ୍ୱ ବିଲିୟାଡର୍ସର ଶର୍ଟ ଓ ଲଙ୍ଗ ଫର୍ମାଟରେ ସେ ଯଥାକ୍ରମେ ସ୍ବର୍ଣ୍ଣ ଓ ବ୍ରୋଞ୍ଜ ପଦକ ଜିତିଥିଲେ। ରବିବାର ଖେଳାଯାଇଥିବା କ୍ୱାର୍ଟରଫାଇନାଲରେ ଆଡ୍ଭାନୀ ୬-୨ ଫ୍ରେମରେ ଚାଇନାର ଲୁଓ ହୋଙ୍ଗହାଓଙ୍କୁ ହରାଇଛନ୍ତି। ମୁକାବିଲା ଆରମ୍ଭରୁ ଆଡ୍ଭାନୀ ଜବରଦସ୍ତ ପ୍ରଦର୍ଶନ କରି ପ୍ରଥମ ୩ଟି ଫ୍ରେମକୁ ଜିତି ନେଇଥିଲେ। ପରବର୍ତ୍ତୀ ୨ଟି ରାଉଣ୍ଡକୁ ଚାଇନିଜ୍ ସ୍ନୁକର ଜିତି ମୁକାବିଲାକୁ ଫେରିଥିଲେ। କିନ୍ତୁ ଅଭିଜ୍ଞ ଭାରତୀୟ ଖେଳାଳି ୬ଷ୍ଠ ରାଉଣ୍ଡଠାରୁ ପ୍ରତିପକ୍ଷ ଖେଳାଳିଙ୍କୁ ଆଉ ସୁଯୋଗ ନ ଦେଇ କ୍ରମାଗତ ୩ଟି ଫ୍ରେମକୁ ନିଜ ନାମରେ କରିଥିଲେ। ଏଥିପୂର୍ବରୁ ସେ ପାକିସ୍ତାନର ଆସଜାନ ଇକବାଲଙ୍କୁ ୫-୧ ହରାଇଥିଲେ। ତାଙ୍କୁ ବର୍ତ୍ତମାନ ସ୍ବର୍ଣ୍ଣ ପଦକ ମୁକାବିଲାରେ ନିଜ ସ୍ଥାନ ପକ୍କା କରିବା ପାଇଁ ଅଷ୍ଟ୍ରିଆର ଫ୍ଲୋରିଆନ ନୁବ୍ଲେଙ୍କୁ ପରାସ୍ତ କରିବାକୁ ପଡ଼ିବ।
